open-index/open-wikipedia-markdown huggingface dataset:
סולטנות הנשים

**סולטנות הנשים** הייתה תקופה של כמעט 130 שנים במהלך המאה ה-16 והמאה ה-17 כאשר הנשים של ההרמון הקיסרי של האימפריה העות'מאנית הפעילו את השפעתן הפוליטית יוצאת הדופן בענייני מדינה ועל הסולטאן העות'מאני, החל מתקופת שלטונו של סולימאן המפואר. רבים מהסולטאנים בתקופה זו היו קטינים והיו אלו האמהות שלהם, הוולידה סולטאן, או נשותיהם, ההאסקי סולטאן, ששלטו בפועל באימפריה. רוב הנשים הללו היו שפחות, שהיו לעיתים קרובות הפילגשים של הסולטאנים העות'מאנים.

## הורם סולטאן
הורם סולטאן הייתה פילגשו של הסולטאן העות'מאני סולימאן המפואר. היא הפכה יותר מאוחר לאשתו החוקית, דבר שהיה לא מקובל בתקופה זו וקרה רק פעמיים במאתיים שנים של המסורת העות'מאנית. הדבר הפך את סולימאן לקיסר הראשון שהתחתן מאז אורהן הראשון וחיזק את מעמדה הגבוה של הורם סולטאן בהרמון. עם הגיעה להרמון הורם משכה במהרה את תשומת לבו של הסולטאן, ואת הקנאה של יריביה. לא לקח הרבה זמן עד שהפכה לפילגשו המעודפת או להאסקי סולטאן, תואר שנעשה בו שימוש לראשונה במאה ה-16 בעבורה. ככל הנראה בעידודה של הורם, הוציא הסולטאן את אבראהים פאשא להורג והחליף אותו בתפקיד הווזיר הגדול בחתנו, רוסטם פאשה. רוסטם פאשה, הורם ובתה מיהרימה סולטאן הסיתו את סולימאן נגד בנו הבכור שחזאדה מוסטפא, שלבסוף הואשם בגרימת תסיסה והוצא להורג. היה זה במהלך המאבק נגד פרס הספווית בשנת 1553. בשנת 2007, פתחו מוסלמים במריאופול, עיר נמל באוקראינה, מסגד לכבוד הורם סולטאן.

## מיהרימה סולטאן - הנסיכה היחידה בסולטנות הנשים
ממוזער|150 פיקסלים|מסגד מיהרימה סולטאן
מיהרימה סולטאן נולדה ב-12 במרץ 1522 בקונסטנטינופול, בירת האימפריה העות'מאנית ונפטרה ב-25 בינואר 1578. מיהרימה נסעה ברחבי האימפריה העותמאנית עם אביה בזמן שהוא סקר וכבש אדמות. ב-25 בנובמבר 1539, בגיל 17, חיתנו את מיהרימה עם רוסטם פאשה, אשר בהמשך כיהן כווזיר הגדול, תחת הציווי של סולימאן. היא לא הייתה רק נסיכה, אלא תפקדה גם כוולידה סולטאן עבור אחיה הצעיר סלים השני. באימפריה העות'מאנית, על פי המסורת, הייתה לוולידה סולטאן גישה למשאבים כלכליים ניכרים ולפרויקטים אדריכליים גדולים. מפעלי הבניה המפורסמים ביותר שלה הם שני המסגדים המשוכללים באיסטנבול הנושאים את שמה. המסגד המפורסם ביותר של קונסטנטינופול הוא מסגד מיהרימה סולטאן. היסטוריונים אומרים כי הורם סולטאן חינכה את בתה מיהרימה היטב. מיהרימה סולטאן נשארה ולידה סולטאן מ-1566 עד 1574, ומ-1574 עד למותה ב-1578 היא חלקה את הכוח יחד עם נורבאנו סולטאן, אמו של אחיינה מוראט השלישי.

## סולטנות חזקות במהלך התקופה

*
קטגוריה:האימפריה העות'מאנית: היסטוריה
קטגוריה:נשים במאה ה-16
קטגוריה:נשים במאה ה-17
קטגוריה:נשים בטורקיה
קטגוריה:נשים באסלאם
אלעזר משה הורוויץ

רבי **אלעזר משה הלוי הורוויץ** (ב' בתשרי תקע"ח 12 בספטמבר 1817 - ו' באב תר"נ, 23 ביולי 1890). רבה של פינסק, מחבר הספר "אהל משה", והגהות וחידושים שנדפסו בש"ס וילנא.

## ביוגרפיה
נולד בצ'ריקוב, פלך מוהילב, לרב צבי הירש הורוויץ (המכונה "ר' הירש מילכיגער" (=החלבי), בשל מנהגו שלא לאכול בשר במשך ארבעים שנה) בנו של הרב אריה לייב הורוויץ רבה של סטניסלב; ולצערטיל, נכדתו של הרב יהושע צייטלין. בצעירותו למד אצל רבי אריה לייב שפירא מקובנה. נישא לרייזל בתו של הגביר מרדכי מאמאנושטירצנה ועבר לגור בעיירה זו, לאחר ניסיון קצר וכושל לפתוח עסק, נבחר לכהן כרב העיירה. בתקופה זו הרבה להתכתב עם אחיו הרב יהושע הורוויץ, רבה של שקלוב, ועם הרב יום טוב ליפמן בסליאנסקי, מחבר "מלבושי יום טוב".

בשנת תר"כ, בגיל 42, נבחר לרב העיר הגדולה פינסק; בשל המלצתו של רבה הקודם של העיר, רבי מרדכי זקהיים, לפני פטירתו.

בשנת תרמ"ב (1882) לקה בשיתוק. הוא נפטר ביום רביעי ו' באב תר"נ, ה־23 ביולי 1890. ונקבר בפינסק.

אחריו כיהן ברבנות פינסק הרב צבי הירש הכהן וולק.

## משפחתו
לרב הורוויץ לא היו בנים, אך בנותיו התפרסמו בחכמתן. אגדות נקשרו בדבר עיסוקן וחידושיהן בהלכה.
*חתניו הם:
**רבי ברוך אפשטיין, מחבר "תורה תמימה" שהיה נשוי לבתו **שיינא**.
**חתנו בזיווג שני, רבי חיים יהודה ליטווין "העילוי מסאסניץ", מחבר שו"ת שערי דעה.
**רבי יעקב כַּהַן שבנו רבי שמעון כַּהַן הביא לבית הדפוס את ספרו של סבו "אהל משה"; וכן את הספר חקי חיים (על הרמב"ם).
**רבי חיים משה טייטלבום ששם אשתו היה **מרים**.
*נכדתו דינה צערטיל בת הרב חיים משה טייטלבוים אשת הרב מורדכי ברקוביץ בן המקובל רבי אברהם דוב ברקוביץ אב"ד לחווא (ביידיש: לאַכװע). עלו עם משפחתם ירושלימה בשנת תרנ"ט ונטמן בהר הזיתים.
*בין הצאצאים נמנים הגאון הרב יצחק שיינר ראש ישיבת קמניץ בירושלים (נפטר בשנת ה'תשפ"א). והגיסים משה יהושע לנדא ורב יצחק הכט מח"ס שערי קודש.

## ספריו
* - הגהות וחידושים על התלמוד
* - שו"ת

## קישורים חיצוניים

* 
* 
* 

## הערות שוליים

קטגוריה:רבנים ליטאים
קטגוריה:רבנים בלארוסים
קטגוריה:פינסק: רבנים
קטגוריה:פרשני התלמוד
קטגוריה:רבנים: אחרונים
קטגוריה:מחברי ספרות תורנית
קטגוריה:מחברי ספרי שו"ת
קטגוריה:מחברים שפירושיהם נדפסו בש"ס וילנא
קטגוריה:ילידי 1817
קטגוריה:נפטרים ב-1890
יום טוב ליפמן בסליאנסקי

רבי **יום טוב ליפּמַן** (**ליפא**) **הכהן בַּסליאנסקי** (או **בַּסלַבסקי**; מכונה: ר' ליפא מירֶר (מירער; כלומר ליפא ממיר); תקפ"א, 1821 – כסלו תרנ"ג, דצמבר 1892) היה רב ליטאי, רב ואב"ד מיר. נודע על שם ספרו, ה"מלבושי יום טוב".

## ביוגרפיה
יום טוב ליפמן (ליפא) בן יהודה זאב הכהן נולד בשנת תקפ"א, אחיינו (בן אחותו) של הרב אליעזר ליפמן רבינוביץ ממינסק ונינו של הרב יום טוב ליפמן הלפרין, אב"ד קאפולי (קאפוליא), בעל "קדושת יום טוב", "תוספת קדושה" ו"מלאכת יום טוב".

בגיל 17 נישא בזיווג ראשון לבתו של הגביר שמעון זימל מהלוסק, והמשיך בלימודיו. לאחר תקופה התמנה כרבה של שומיאץ, שבה כיהן 11 שנים. בשומיאץ נפטרה אשתו, והוא נישא בשנית לבתו של הרב יעקב לייב ממלסטבקה. תקופה קצרה כיהן ברבנות חסלביץ', ולאחר שרפה גדולה שהתחוללה בה, התקבל כרבה של העיר מיר. ברבנות מיר כיהן 18 שנים, והוציא בה את שני כרכי ספרו "מלבושי יום טוב", שהקנו לו שם של גאון בתורה.

ידועה הייתה בקיאותו בכל חלקי הש"ס; לפי הרב מ"מ ישר, הביוגרף של רבי ישראל מאיר הכהן מראדין (ה"חפץ חיים"), כאשר נשאל האחרון לאחר שיחה בענייני "קדשים" עם הרב אלעזר משה הורוויץ שהיה אף הוא בקיא גדול בתחום: "האם פגשת במישהו נוסף שמכיר את התחום ברמת הידע שלך?", השיב: "רבי ליפא מירר, אף הוא כהן, בקיא ממני. הוא יכול היה להיכנס לבית המקדש ולעבוד את העבודה בעיניים עצומות".

הוא עסק גם בצורכי ציבור, והשתתף באספות רבנים שנערכו בעניינים אלו. ידועה השתתפותו בישיבה שכינס שמואל פוליאקוב, ובה דנו גדולי רבני ליטא בשאלת הנהגת לימודי חול בישיבת וולוז'ין. כמו כן היה מן הרבנים שחתמו על כרוז גילוי הדעת בעניין כולל הפרושים בקובנה, במהלך פולמוס המוסר.

יחסו לתנועת חיבת ציון היה מורכב: מחד גיסא השתדל לסייע לעולים לארץ ישראל; ומאידך, לאחר הצטרפות האינטליגנציה היהודית החילונית לתנועה, הסתייג ממנה. הוא היה בין האוסרים את היתר המכירה, שנועד להסדיר את החקלאות היהודית בשנת השמיטה.

## לקריאה נוספת
* משה צינוביץ, "רבני קהלת מיר", בתוך: **[[אנציקלופדיה של גלויות]]: מיר**, ירושלים: היכל שלמה, תשכ"ג, עמ' 63–67.

## קישורים חיצוניים
* 'ר' יו"ט־ליפמן ב"ר יהודה־זאב הכהן', בתוך: דב ליפץ (מרכז המערכת), נתן גורן [ואחרים] (מערכת), **יהדות ליטא**, כרך ג, ספר א: "אישים", תל אביב: עם הספר, תשכ"ז, עמ' 54 (, תמונה 1252).
* 
*  (ידיעה על מותו)
* 
*  (הספד)
;ספרו
* 

## הערות שוליים

קטגוריה:רבנים ליטאים
קטגוריה:חיסלוויצ'י: רבנים
קטגוריה:מיר: רבנים
קטגוריה:מחברי ספרות תורנית
קטגוריה:רבנים: אחרונים
קטגוריה:ליטאים שנולדו ב-1821
קטגוריה:נפטרים ב-1892
M3 סטיוארט

**M3 סטיוארט** (באנגלית: **M3 Stuart**) הייתה סדרת טנקים קלים מתוצרת ארצות הברית בתקופת מלחמת העולם השנייה. הם נקראו על שמו של ג'.א.ב סטיוארט, גנרל בצבא הקונפדרציה.   

מעל ל-22,000 טנקים יוצרו במשך השנים 1944-1941, והם היו בשימוש נרחב ביותר (בשל מספרם) בקרבות מול צבאות גרמניה הנאצית, איטליה ויפן. הקרבות במדבר המערבי ובצפון אפריקה בשנים 1941–1942 הדגישו את חסרונות טנק הסטיוארט בלוחמת שריון. חולשתו העיקרית של ה־M3 הייתה נעוצה בחימושו - תותח בקוטר 37 מ"מ שהיה חלש מכדי להתמודד מול השריון הגרמני. מאחר שטנקי הסטיוארט היו זמינים בכמויות כה גדולות, הם לא הוצאו משירות ובמקום זאת הוגבלו בעיקר לתפקידי סיור.

במהלך המלחמה, טנקי סטיוארט רבים הועברו לבעלות בריתה של ארצות הברית כחלק מחוק השאל החכר. כ-6,900 סופקו לבריטניה, ו-1,681 לברית המועצות. לאחר המלחמה הועברו טנקי הסטיוארט המיושנים לצבאות ברחבי אירופה, אסיה, ואמריקה הדרומית. מצרים קיבלה לידיה מספר טנקים, אך הם הוצאו משירות מבלי שהשתתפו במלחמות נגד ישראל. מחליפו של הסטיוארט בצבא ארצות הברית היה הטנק M24 צ'אפי.

טנק זה כנראה עדיין בשרות בפרגוואי ונחשב לטנק שעשה את השרות הכי ארוך.

## דגמים
**M3**: דגם ייצור ראשוני. 5,811 יחידות יוצרו.

**M3A1**: לדגם זה נוסף מייצב גירוסקופי לתותח, כיפת המפקד הוסרה. 4,621 יחידות יוצרו.

**M3A3**: דגם ייצור אחרון עם תצורת תובה חדשה עם שריון חזית משופע, והגדלת מספר הפגזים לתותח 37 מ"מ ל-174. 3,427 יחידות יוצרו.

**M3 עם להביור**: הסבה של טנקי סטיוארט לנשיאת להביור במקום התותח הראשי. פותח במיוחד לשימוש חיל הנחתים בזירת האוקיינוס השקט. 

**תותח הוביצר מתנייע T18**: דגם ניסיוני בו הותקן תותח הוביצר בקוטר 75 מ"מ על תובת M3 ללא צריח. נזנח לטובת **M8**. 

**M5**: השינויים העיקריים בדגם זה הם התקנתם של צמד מנועי קדילק, ותצורת תובה דומה לדגם M3A3.

**M5A1**: דגם ייצור משופר עם צריח ה-M3A3. 6,810 יחידות יוצרו. 

**תותח הוביצר מתנייע M8**: בדגם זה הותקן תותח הוביצר 75 מ"מ על טנקי M5 עם צריח פתוח. שימשו לסיוע אש קרוב. 1,778 יחידות יוצרו בין 1942 ל-1944.

## ראו גם
* H-39 הוצ'קיס
* רנו R-35

## לקריאה נוספת
* Zaloga, Steven. **M3 & M5 Stuart Light Tank 1940-45**, Osprey 1999
* Chamberlain, Peter; Chris Ellis. **British and American Tanks of World War Two: The Complete Illustrated History of British, American and Commonwealth Tanks, 1939-45**. Cassell 2002

## קישורים חיצוניים

## הערות שוליים

קטגוריה:טנקים אמריקאיים במלחמת העולם השנייה
קטגוריה:טנקים קלים
קרול אדמס

**קרול אדמס** (באנגלית: **Carol Adams**; נולדה ב-1951) היא סופרת אמריקאית טבעונית, תאורטיקנית אקו-פמיניסטית ופעילה לזכויות בעלי חיים. אף על פי שנשים פמיניסטיות עסקו בקשר בין דיכוי האישה לדיכוי בעלי חיים עוד במאה ה-19, הייתה זו אדמס שפרסמה בשנת 1975 את המאמר השיטתי הראשון שהצביע על הקשר בין סקסיזם לסוגנות. הוציאה לאור תשעה עשר ספרים, בהם "The Sexual Politics of Meat".
עבודתה עוסקת בעיקר בקשר בין דיכוי האישה לדיכוי בעלי החיים.

אדמס פרסמה עשרות מאמרים העוסקים באקו-פמיניזם, צמחונות וטבעונות, זכויות בעלי חיים, אלימות במשפחה והתעללות מינית. בשנת 2011 נבחרה להיכנס להיכל התהילה האמריקאי לזכויות בעלי חיים מטעם הוועידה הלאומית לזכויות בעלי חיים בארצות הברית.

## הגות
**(The Sexual Politics of Meat (1990** – ספרה 'הפוליטיקה המינית של הבשר' עוסק בקשר בין פמיניזם, צמחונות, פטריארכיה ואוכלי בשר. מושג מרכזי בספר הוא ה'רפרנט הנעדר' - מושג זה מתאר מנגנון שמטרתו לגרום לאוכלי הבשר לריחוק תודעתי בין המנה שהם אוכלים לבין החיה שמנה זו הייתה. אחד הכלים של מנגנון זה הוא מכבסת מילים – שימוש במילה 'בשר' במקום במילה 'גופה'. ברגע שהחיה הופכת למוצר צריכה, מנגנון 'הרפרנט הנעדר' מאפשר לשכוח את עובדת היותה אינדיבידואל. עוד היא טוענת בספרה כי אכילת בשר קשורה מבחינה תרבותית לגבריות, וכי הנקבות בתעשיית משק החי חוות דיכוי משולב מעצם היותן נקבות: הן במהלך חייהן כמכונות לייצור ביצים וחלב וכמכונות רבייה, והן במותן עבור צריכת בשרן. בשנת 2010, כאשר הספר יצא לאור במהדורה מחודשת לציון 20 שנה לפרסומו, הכתיר אותו הניו יורק טיימס כ"תנ"ך של הקהילה הטבעונית". 

**(The Pornography of Meat (2003** – ספרה 'הפורנוגרפיה של הבשר' חוקר, על ידי ניתוח תוכן מילולי וחזותי, את האופן בו נשים ובעלי חיים בתרבות המערב מתמזגים לכדי קבוצה אחת, וזאת כדי לשמר את המקום של שתי קבוצות אלו בתחתית ההיררכיה. 

בשנת 1991, להקת Consolidated שחררה את השיר "The Sexual Politics of Meat" המורכב כולו ממשפטים שנלקחו מספרה הנושא את אותו השם.

## ביבליוגרפיה חלקית

* The Sexual Politics of Meat: A Feminist-Vegetarian Critical Theory, 1990
* Ecofeminism and the Sacred. New York: Continuum International, 1993
* Neither Man nor Beast: Feminism and the Defense of Animals. New York: Continuum International, 1994
* Woman-Battering. Minneapolis: Fortress Press, 1994. Creative Pastoral Care and Counseling Series, 1994
* The Pornography of Meat. New York: Continuum International, 2003


## ראו גם
* אקופמיניזם
* מרטי קיל
* זכויות בעלי חיים
* טבעונות
* סוגנות
* סקסיזם

## קישורים חיצוניים

* 
* קרול אדמס - עמוד הפייסבוק
* Ecofeminism and the Eating of Animals. Hypatia, No. 6, spring 1991, pp. 134–137

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:פמיניסטיות אמריקאיות
קטגוריה:פמיניסטים אמריקאים
קטגוריה:פעילות חברתיות אמריקאיות
קטגוריה:פעילים חברתיים אמריקאים
קטגוריה:בוגרות אוניברסיטת רוצ'סטר
קטגוריה:בוגרי אוניברסיטת רוצ'סטר
קטגוריה:בוגרות אוניברסיטת ייל
קטגוריה:בוגרי אוניברסיטת ייל
קטגוריה:טבעוניות אמריקאיות
קטגוריה:טבעונים אמריקאים
קטגוריה:פעילות זכויות בעלי חיים אמריקאיות
קטגוריה:פעילי זכויות בעלי חיים אמריקאים
קטגוריה:אקופמיניזם
קטגוריה:חברי היכל התהילה האמריקאי לזכויות בעלי חיים
קטגוריה:אמריקאיות שנולדו ב-1951
קטגוריה:אמריקאים שנולדו ב-1951
פרידריך שפה

**פרידריך שְפֶּה** (בגרמנית: **Friedrich Spee**; 25 בפברואר 1591, דיסלדורף, גרמניה - 7 באוגוסט 1635, טריר, גרמניה) היה משורר וסופר גרמני מהמאה ה-17 שנודע בזכות התנגדותו לציד המכשפות שהתרחש בתקופתו, ובזכות חיבורו **'Cautio Criminalis**' היוצא נגד שיטת העינויים שהייתה נהוגה בזמנו על מנת להרשיע מכשפות. שפה היה הראשון בתקופתו שהתבטא בחריפות נגד עינויים באופן כללי, והוא עשוי להיחשב לאדם הראשון שהציע טיעונים טובים נגד שיטת העינויים, בטענה כי אין זו דרך טובה לחלץ את האמת מהנחקרים.

## חייו
שפה נולד בדיסלדורף. בשנת 1610, כאשר סיים את לימודיו בקלן, הוא הצטרף למסדר הישועים. בשנת 1624, לאחר לימודים ממושכים בהם הוסמך לכמורה, הוא שימש כפרופסור באוניברסיטת פדרבורן. נחשב לקיצוני בזמנו, בתקופה בה ציד מכשפות היה הנורמה, ובשנת 1629 ניסו להתנקש בחייו בעיר פיין שבגרמניה. בשנת 1635 הוא נדבק בזיהום בבית חולים בטריר, ממנו נפטר.

## עבודתו
[ממוזער|כריכת הספר Cautio Criminalis משנת [1631|טקסט=]] 
בשנת 1631 פורסמה עבודתו העיקרית **'Cautio Criminalis**' (בעברית: 'אמצעי זהירות לתובעים'), המציגה את משנתו הסדורה לתביעות נגד כישוף. הוא לא צידד בביטול מיידי של משפטי המכשפות, אולם תיאר בסרקזם את הניצול של הליכים משפטיים בתביעה נגד מכשפות, במיוחד שימוש במכשיר העינויים 'לוח המתיחה'  ודרש רפורמות בתחום. אירוע מזעזע לו היה עד שינה את תפיסתו: 

שפה לא היה ספקן לגבי קיומן של מכשפות, ואף פתח את ספרו בהצהרה כי מכשפות אכן קיימות, אולם הוא היה מאוד מודאג מהעובדה שנשים חפות מפשע מוצאות להורג לצד מכשפות אמיתיות. ההשפעה המוסרית של פרסום ספר זה הייתה רבה. הספר הוביל לביטול שריפת מכשפות במספר אזורים, במיוחד בעיר מיינץ, ופרץ את הדרך להפסקתה ההדרגתית בשאר המקומות.

.

## טיעונים
ספרו מכיל 52 שאלות שהוא מבקש לענות עליהן. בין מסקנותיו הבולטות:
* (17) המואשמת בכישוף רשאית להגנה משפטית, לרבות ייצוג של עורך דין. זכות זו חשובה אפילו יותר ממקרים של תביעה רגילה, זאת משום שמדובר באישומים בגין פשעים איומים במיוחד. 
* (20) ישנה סכנה ממשית שחפים מפשע, שעוברים עינויים, יודו בפשע שלא ביצעו רק כדי להפסיק את הכאב. 
* (25) להאשים מכשפות לכאורה בכך שלא הודו בפשעיהן תחת עינויים זה אבסורד. שפה התנגד לתפיסה כי שתיקה כשלעצמה היא ראייה להודאה באשמת כישוף. 
* (27) עינויים אינם הדרך לחלץ את האמת, משום שהמעונים המבקשים להפסיק את ייסוריהם יכולים לעשות כן באמצעות דבר אמת או דבר שקר.

## ראו גם
* ציד מכשפות
* מכשפה
* מכשפות סמלסברי
* ציד המכשפות בסיילם
* עינויים
* פטיש המכשפות
* נשיקת הבושה

## לקריאה נוספת

* Hermann Cardauns (1913). Friedrich Von Spee. האנציקלופדיה הקתולית 
* Pamela Reilly, 'Friedrich von Spee's Belief in Witchcraft: Some Deductions from the "Cautio Criminalis"', The Modern Language Review, Vol. 54, No. 1. (Jan., 1959), pp. 51–55


## קישורים חיצוניים

* 

## הערות שוליים

קטגוריה:ציד מכשפות
קטגוריה:אנשי דת גרמנים קתולים
קטגוריה:עינויים
קטגוריה:משוררים גרמנים
קטגוריה:נוצרים רומים-קתולים גרמנים
קטגוריה:סופרים גרמנים
קטגוריה:ילידי 1591
קטגוריה:נפטרים ב-1635
טסלר

**טסלר**  הוא שם משפחה בניב המזרח אירופאי של היידיש שפירושו "נגר".

## הערות שוליים

קטגוריה:שמות משפחה אשכנזיים
קטורזה

**קטורזה** (לעיתים: **כטורזה**, או **כטורזא**) הוא שם משפחה יהודי ספרדי. פירוש השם הוא המספר ארבע עשרה בצרפתית ובספרדית.

קטגוריה:שמות משפחה יהודיים
דנגור

קטגוריה:שמות משפחה
קטגוריה:משפחת דנגור
קטגוריה:שמות משפחה ביהדות עיראק
גביע סינקפילד 2014

**[[גביע סינקפילד]] 2014** היא תחרות על שהתקיימה בסנט לואיס בין התאריכים 27 באוגוסט ל-7 בספטמבר 2014.
זו התחרות החזקה ביותר מבחינת ממוצע מד כושר שהתקיימה מאז ועולם. בתחרות נערכו עשרה סיבובים, בקצב משחקים של 40 מסעים ב-90 דקות בתוספת 30 שניות לכל מסע, ולאחר מכן עוד 30 דקות ליתרת המשחק, שוב בתוספת 30 שניות לכל מסע.

בתחרות השתתפו שישה שחקני שחמט, כולם מהעשיריה הראשונה במד הכושר העדכני. מקומות 1,2,3,5,8,9 בעולם.
סך הפרסים שחולק בתחרות עמד על 315,000 דולר.

## תוצאות התחרות

:

לאחר הסיבוב השביעי, קרואנה צבר 7 ניצחונות. השג זה תואר על ידי ארוניאן כהשג היסטורי. קרואנה סיים את התחרות עם 8.5 נקודות, עם רמת ביצועים היסטורית (3097), הישג מרשים לתחרות ברמה כזאת.

## משחקי התחרות

## קישורים חיצוניים

* 
* האתר הרשמי של התחרות 
* על הישגו המדהים של קרואנה 
* דיווח על התחרות החזקה בעולם 
* ההיסטוריה נכתבת מחדש בסנט לואיס 
* דיווח על הסיבוב הראשון בתחרות 
* דיווח על הסיבוב השני בתחרות 
* דיווח על הסיבוב השלישי בתחרות 
* דיווח על הסיבוב הרביעי בתחרות 
* דיווח על הסיבוב החמישי בתחרות 
* דיווח על הסיבוב השישי בתחרות 
* דיווח על הסיבוב השביעי בתחרות 
* דווח על הסיבוב השמיני בתחרות 
* דיווח על הסיבוב התשיעי בתחרות 
* דיווח על הסיבוב העשירי בתחרות 
* דיווח על תוצאות התחרות, theweekinchess
* גביע סינקפילד 2014 - דיווח
* 

קטגוריה:תחרויות שחמט ב-2014
קטגוריה:גביע סינקפילד
קטגוריה:2014 בארצות הברית
אאסיו נווס

300px|ממוזער|שמאל|נווס דה קוניה נואם בסנאט, 2013
**אָאֶסְיוֹ נֵוֶס דָה קוּנְיָה** (בפורטוגזית: **Aécio Neves da Cunha**; נולד ב-10 במרץ 1960) הוא כלכלן ברזילאי, פוליטיקאי ונשיאה לשעבר של מפלגת הסוציאל-דמוקרטיה הברזילאית. נווס דה קוניה התמודד בבחירות לנשיאות ב-2014, והפסיד לאחר שני סיבובים לדילמה רוסף.

## חייו
נווס דה קוניה נולד בבלו הוריזונטה וסיים את לימודיו בכלכלה באוניברסיטה הפונטיפית הקתולית של מינאס ז'ראיס (PUC-Minas). בשנת 1990, כחבר במפלגה הסוציאל-דמוקרטית של ברזיל PSDB, הוא זכה בקדנציה השנייה שלו בלשכה. שנתיים לאחר מכן הוא התמודד ללא הצלחה לבחירתו לראשות העיר בלו הוריזונטה. בקדנציה השלישית שלו כסגן הפדרלי, הוא הפך למנהיג ספסל המפלגה שלו. בשנת 1990, כחבר במפלגה הסוציאל-דמוקרטית הברזילאית (PSDB), הוא זכה בקדנציה השנייה שלו בבית הנבחרים. שנתיים לאחר מכן הוא התמודד ללא הצלחה לבחירתו לראשות העיר בלו הוריזונטה. בקדנציה השלישית שלו כסגן הפדרלי, הוא הפך למנהיג ספסל המפלגה שלו.הוא היה המושל ה-17 של מינאס ז'ראיס מינואר 2003 עד מרץ 2010, המושל הצעיר ביותר בתולדות מינאס ז'ראיס והראשון שנבחר למושל בסיבוב הראשון, עם כ 58% מהקולות. הוא חבר בסנאט הפדרלי הברזילאי (Federal Senate).

בעבר היה חבר קונגרס, נשיאה הזמני של ברזיל, והיה מזכיר לעניינים מיוחדים בממשל הנשיאות טרם מותו של הנשיא הנבחר טנקרדו נווס, סבוֹ. עד יוני 2014 היה בעל טור בעיתון הברזילאי פוליה דה סאו פאולו (*Folha de São Paulo*).

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חברי הקונגרס הלאומי של ברזיל
קטגוריה:ברזילאים שנולדו ב-1960
פאפו

**פאפו** (בסרבית קירילית: **Папо**; וגם: **Pappoe**) הוא שם משפחה, שמשמעו בשפות שונות הוא "אב" או "סב".

## הערות שוליים

קטגוריה:שמות משפחה ביהדות ספרד ופורטוגל
פלאג'י

**פלאג'י** במקור **פאלאג'י** הוא שם משפחה יהודי שכפי הנראה מעיד על קשר ליהדות ספרד, משפחה זו נהגית בעברית תקנית **פלאג'י** **או פלג'י**, אמנם שם משפחה זו נהגה גם כיום בקרב הצאצאים בכמה אופנים: **פאלאצ'י** או **פולאצי**, **פאלאצ**', **פאלאץ**' או **פאלאס**, **פַּאַלאַשִׂי**, **פלצ'י**, **פלסי**, **פלאסי**, **פלאז'י** או **פלאזה**.

קטגוריה:שמות משפחה ביהדות ספרד ופורטוגל
ראובית הלפרין

ממוזער|שלט זיכרון לזכר פרופ' ראובית הלפרין במחלקת נשים בבית חולים אסף הרופא
**ראובית ("תותי") הלפרין בלוך** (29 ביולי 1960 - 15 ביוני 2014) הייתה פרופסור לגינקולוגיה ומיילדות במרכז רפואי אסף הרופא. בצעירותה, הייתה אלופת ישראל בהתעמלות אמנותית. ייצגה את ישראל בשלוש אליפויות עולם בהתעמלות אמנותית (1973, 1975, 1977).

## ביוגרפיה
הלפרין נולדה בליטא שבברית המועצות למשפחת בלוך. לאחר שעלתה לישראל ב-1973, החלה להתאמן בקבוצת "הפועל חולון".

באליפות העולם בהתעמלות אמנותית שנערכה ברוטרדם, הולנד ב-1973, הראשונה שבה מתעמלות ישראליות השתתפו, סיימה בלוך במקום 54 בתחרות הקרב רב אישית. באליפות העולם, שנערכה במדריד, ספרד ב-1975 היא סיימה במקום 33 בתחרות הקרב רב אישית, נעדרו מאליפות זו שתי המדינות המובילות בעולם, בולגריה וברית המועצות וכן מזרח גרמניה. באליפות העולם שנערכה בבזל, שווייץ ב-1977 היא דורגה במקום 69 בתחרות הקרב רב אישית.

הלפרין פרופסורית לגינקולוגיה ומיילדות וכיהנה כסגנית מנהל החטיבה למיילדות וגינקולוגיה בבית חולים אסף הרופא. היא סיימה את לימודי הרפואה בטכניון בשנת 1984. לאחר סיום לימודי הרפואה, קיבלה תואר PhD מאוניברסיטת תל אביב, אותו השלימה במהלך שירותה הצבאי במסגרת העתודה האקדמאית. בשנת 2004 קיבלה תואר פרופסור באוניברסיטת תל אביב וכהנה כפרופסור מן המניין. בשנת 2010 הוכנסה הלפרין לרשימת "100 החוקרים המשפיעים ביותר בעולם".

בשנת 2003 חלתה במחלה ממארת, סרטן שד גרורתי.
הלפרין הייתה נשואה לד"ר דורון הלפרין ולהם שני ילדים.

תחרות גביע האיגוד בהתעמלות אומנותית נקרא על שמה של הלפרין.

## קישורים חיצוניים

* ראובית הלפרין, באתר *The-Sports* 
* 
* 

## הערות שוליים

קטגוריה:מתעמלות אומנותיות ישראליות
קטגוריה:סגל אוניברסיטת תל אביב: רפואה
קטגוריה:גינקולוגיות ישראליות
קטגוריה:גינקולוגים ישראלים
קטגוריה:אלופות ישראל בספורט
קטגוריה:בוגרות תיכון אילון/חדש (חולון)
קטגוריה:בוגרי תיכון אילון/חדש (חולון)
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:בעלות תואר דוקטור לרפואה מאוניברסיטת תל אביב
קטגוריה:בעלי תואר דוקטור לרפואה מאוניברסיטת תל אביב
קטגוריה:בוגרות העתודה האקדמית
קטגוריה:בוגרי העתודה האקדמית
קטגוריה:סגל המרכז הרפואי שמיר
קטגוריה:ישראליות שנולדו ב-1960
קטגוריה:ישראלים שנולדו ב-1960
קטגוריה:ישראליות שנפטרו ב-2014
קטגוריה:ישראלים שנפטרו ב-2014
קדם-כוכב לכת

[ממוזער|קדם-כוכב לכת ששרד עד ימינו, [וסטה (אסטרואיד)|וסטה]]
**קדם-כוכב לכת** או **פרוטופלנטה** (באנגלית: **Protoplanet**) הוא גרם שמים דמוי כדור הנמצא בשלב התפתחותי לפני כוכב לכת. זהו "עובר פלנטרי" (Planetary embryo) הנמצא בדיסקה קדם פלנטרית שעבר כבר את השלב של התכה פנימית והתגבש בצורת שכבות. לפי המודלים המקובלים, קדם-כוכב לכת נוצר מפלנטסימלים מסדר גודל של קילומטרים ספורים שהתנגשו ולאחר מכן התגבשו לגוף אחד תחת כוח כבידה של עצמם. כוכב לכת יכול להיווצר ממספר קדם-כוכבי לכת שהתנגשו זה בזה.

## במערכת השמש
לפי תאוריה של התפתחות מערכת השמש, קדם-כוכבי לכת מהם בהמשך נוצרו כוכבי לכת של מערכת השמש גרמו להפרעות למסלולי תנועתם של זה של זה וגרמו להתנגשויות בין קדם כוכבים שונים. כתוצאה מאותם ההתנגשויות והתחברותם של קדם-כוכבי לכת שונים, עם הזמן התגבשו כוכבי לכת גדולים יותר.

לפי המודלים המקובלים, התנגשות בין פלטיסימלים הולידה כמה מאות עוברים פלנטריים. מסות העוברים היו בתווך של 10^{22}-10^{23} קילוגרמים וקוטר מסדר גודל של אלפי קילומטרים והם הזכירו את פלוטו וקרס. כתוצאה מהתנגשויות שנמשכו מאות מיליוני שנים, כמותם פחתה ומסתו של כל גוף עלתה. המודלים המתמטיים אינם מתארים את התקופה הזאת בצורה מדויקת, אבל לרוב מקובל לפצל אותה לשלושה שלבים, כלומר שלושה דורות של קדם-כוכבי לכת. בסופה של התקופה התקבלו מספר קטן של קדם כוכבי לכת, שהתנגשותם הסופית הובילה להיווצרות כוכבי לכת המוכרים לנו.

בקדם-כוכבי לכת הצעירים היו הרבה יסודות רדיואקטיביים, אשר התפרקו עם הזמן. החום המשתחרר כתוצאה מהתפרקות זו, וכתוצאה מקריסה כבידתית התיך חלק משכבות הפנימיות של כוכב הלכת העתידי. באזורים המותכים בהם החומר קיבל אפשרות לנוע ביתר חופשיות, היסודות הכבדים ירדו למטה (אל מרכז הפלנטה) והקלים צפו למעלה. תהליך זה מכונה "דיפרנציאציה כבידתית" או "דיפרנציאציה פלנטרית" (Planetary differentiation). הרכבם של מטאוריטים מראה על קיום תהליך דומה גם באסטרואידים.

השערת ההתנגשות הענקית גורסת שכדור הארץ והירח נוצרו כתוצאה מהתנגשות בין כוכב הלכת ההיפותטי תיאה לבין כדור הארץ הקדום במהלך שלבים עתיקים של התפתחות מערכת השמש.

במהלך ההתפתחות הרוב המוחלט של קדם כוכבי לכת התגבש לכוכבי לכת, כך שבמערכת השמש נמצאים כיום רק שלושה גרמי שמיים שמקובל לסווג כקדם-כוכבי לכת: וסטה, קרס ופאלאס. ישנם שמסווגים גם את אסטרואיד לוטטיאה 21 וגרמי שמיים גדולים בחגורת קויפר בתור קדם כוכבי לכת. מכיוון שבכדור הארץ נמצאו מטאוריטים המורכבים מברזל, מקובל לשער שבחגורת האסטרואידים היו קדם כוכבי לכת עם ליבות ברזל והשמדתם בהתנגשויות גרמה לאותם המטאוריטים.

## מחוץ למערכת השמש
התצפיות על אובייקטים קטנים מחוץ הם בעייתיות מאוד. עקב רזולוציה נמוכה מדי של המכשירים האופטיים. בפברואר 2013 אסטרונומים איתרו לראשונה קדם-כוכב לכת בדיסקת גז ואבק סביב כוכב צעיר HD 100546. קדם כוכב לכת זה צפוי כנראה להפוך לענק גז, בדומה לצדק.

## ראו גם
* קדם כוכב
* ספיחה על ליבה

## קישורים חיצוניים

* 

## הערות שוליים

קטגוריה:מדעים פלנטריים
אדוארד וודוורד

**אדוארד אלברט ארתור וודוורד** (באנגלית: ** Edward Albert Arthur Woodward**; 1 ביוני 1930 – 16 בנובמבר 2009) היה שחקן קולנוע, טלוויזיה ותיאטרון אנגלי זוכה פרס גלובוס הזהב ופרס באפט"א על תפקידו בסדרת הבלשים "המשווה" .

## ביוגרפיה
וודוורד נולד בעיירה קרוידון שבמחוז סארי, לונדון. בנם של ויולט אדית וודוורד ואדוארד אוליבר וודוורד. וודוורד הוא בוגר "מכללת קינגסטון".

## קריירת משחק
וודוורד התגלה לראשונה בתור שחקן בבריטניה בסדרת הדרמה "קאלן" בתפקיד שזיכה אותו בפרס באפט"א לשחקן הטוב ביותר בסדרת טלוויזיה בשנת 1967. הוא פרץ לתודעה גם בהוליווד בשנות ה-70 בסרט הפולחן הבריטי "איש הקש" בתפקיד הראשי של השוטר יואי ובדרמה של ריצ'רד אטנבורו "וינסטון הצעיר" בה שיחק בתפקיד הקצין הצבאי הבריטי גנרל איילמר הלדיין.

ב-1972 שיחק בסרט "וינסטון הצעיר" לצידו של סיימון וורד.

ב-1980 שיחק וודוורד בדרמת המלחמה האוסטרלית של ברוס ברספורד "משפטו של סגן מורנט" בתפקיד הקצין הארי "השובר" מוראנט, הופעה עלייה זכה להערכה רבה באוסטרליה. ב-1984 השתתף בסרט חג המולד "מזמור חג המולד" בתפקיד רוח חג המולד של ההווה. וודוורד גילם גם את דמותו של שאול המלך לצידו של ריצ'רד גיר בדרמה התנכית "המלך דוד".

בשנת 1985 קיבל וודוורד את התפקיד הראשי בסדרת הבלשים האמריקאית "המשווה". על משחקו בתור סוכן הביון האגדי רוברט מק'ול ההופך לבלש פרטי זכה וודוורד בפרס גלובוס הזהב לשחקן הטוב ביותר בסדרת דרמה בשנת 1987 והועמד חמש פעמים לפרס אמי.

בשנת 2007 שיחק וודוורד בקומדיית הפעולה "שוטרים לוהטים" בתפקיד פרופסור טום וויבר.

## חיים אישיים
בשנת 1978 קיבל וודוורד על פועלו תואר של קצין במסדר האימפריה הבריטית.

וודוורד היה אב לשלושה שחקנים טים וודוורד, פיטר וודוורד ושרה וודוורד, מאשתו הראשונה השחקנית ונטיה בארט. עם אשתו השנייה השחקנית מישל דוטריס חבק וודוורד ילדה נוספת.

וודוורד סבל מהתקפות לב חוזרות ונשנות במהלך חייו ובעקבות ניתוח מעקפים שעבר הוא הפסיק לעשן. בשנת 2003 אובחן כחולה במחלת סרטן הערמונית. הוא נפטר ב"בית החולים המלכותי קורנוול" שבעיר טרורו, קורנוול ב-16 בנובמבר 2009 כשהוא בן 79.

## פילמוגרפיה נבחרת
* תיק אווז הזהב (1969)
* מטרה נייחת (1972)
* וינסטון הצעיר (1972)
* איש הקש (1973)
* קאלן (1974)
* תעמדו חיילים בתולים (1977)
* משפטו של סגן מורנט (1980)
* אהבה היא לנצח (1982)
* מי מעיז לנצח (1982)
* אלופים (1983)
* מזמור חג המולד (1984)
* המלך דוד (1985)
* מר ג'ונסון (1990)
* עצה קטלנית (1994)
*האריסון: זעקת העיר (1996) - סרט טלוויזיה 
* שוטרים לוהטים (2007)

## טלוויזיה
* המשווה (1985–1989)
*חמישה ימים (2007)

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:קצינים במסדר האימפריה הבריטית
קטגוריה:חברי התיאטרון המלכותי הלאומי
קטגוריה:בוגרי האקדמיה המלכותית לאמנות הדרמה
קטגוריה:זוכי פרס גלובוס הזהב: טלוויזיה: שחקן ראשי בדרמה
קטגוריה:אנגלים שנולדו ב-1930
קטגוריה:אנגלים שנפטרו ב-2009
בתיה מסניקוב

**בתיה (מיאסניקובה) מיאסניקוב**, היא מתעמלת אמנותית בעבר, אלופת אוקראינה וישראל. ייצגה את ישראל בשתי אליפויות עולם בהתעמלות אמנותית (1973 ו-1975).

## ביוגרפיה
מיאסניקוב נולדה באוקראינה. היא הייתה אלופת אוקראינה בהתעמלות אמנותית ועלתה לישראל בשנת 1972. היא התאמנה בקבוצת הפועל חולון.

באליפות העולם בהתעמלות אמנותית שנערכה ברוטרדם ב-1973, הראשונה שבה השתתפו מתעמלות ישראליות, סיימה הלפרין במקום 56 בתחרות הקרב רב אישית. באליפות העולם שנערכה במדריד ב-1975, היא סיימה במקום 26 בתחרות הקרב רב אישית, נעדרו מאליפות זו שתי המדינות המובילות בעולם, בולגריה וברית המועצות וכן מזרח גרמניה.

## קישורים חיצוניים
* בתיה מיאסניקוב, באתר *The-Sports* 
* 
* 
* 

## הערות שוליים

קטגוריה:מתעמלות אומנותיות ישראליות
שי אלבז

**שי אלבז** (נולד ב-1971) הוא תת-אלוף במילואים בצה"ל. במהלך שירותו כיהן כראש מספן הים בחיל הים, מפקד שייטת 13, ומפקד גדוד סיור 934 (טופז). הוא פרש משירותו בצה"ל באוקטובר 2019, לאחר שהועלו נגדו טענות להטרדות מיניות.

## ביוגרפיה
שי נולד וגדל באשדוד. אביו, ניסים, הוא חבר המועצה הדתית המקומית וחבר עיריית אשדוד. למד במסלול למחוננים במתמטיקה במכון ויצמן למדע במקביל ללימודיו בתיכון במדרשית נעם בפרדס חנה.

עם גיוסו לצה"ל, באוגוסט 1990, התנדב לקורס טיס ולאחר כ-10 חודשים, במהלך שלב הטיסות נשר והתנדב לשייטת 13, השלים את הכשרת מסלול הלוחם בקומנדו הימי וקורס קציני חי"ר. עם תום הקורס שב לשייטת, שם שימש מפקד צוות בפלגת הלוחמים. לאחר שהשלים מספר תפקידי פיקוד בשייטת, יצא לחל"ת. כחודשיים לפני מבצע שירת הצפצפה יצא ללימודי הפסיכומטרי. טרם יציאתו לחל"ת התבקש על ידי סא"ל יוסי קורקין לחזור לשמש כסגנו (סמפל"ג לוחמים). אלבז חזר לשרת בשייטת לאחר מבצע שירת הצפצפה והשלים את לימודיו במקביל.

לאחר מכן, שימש מפקד פלס"ר נח"ל, והוביל אותה בלחימה בדרום לבנון. בתחילת האינתיפאדה השנייה היה בלימודים, הוא נקרא ישירות מהם להוביל פשיטה בדיר אל-בלח בה פגעו חיילי השייטת בשישה מחבלים. כיהן כסגן מפקד פלגת הלוחמים בשייטת ולחם במבצע חומת מגן בו נפצע. לאחר שהחלים, מונה למפקד פלגת הלוחמים ושימש בתפקיד בשנים 2003–2005. בשנים 2005–2007 שב לחטיבת הנח"ל ושימש כמפקד גדוד סיור 934 (טופז) והוביל אותו במלחמת לבנון השנייה בין היתר בקרב בסלוקי, לאחר שהונחת ממסוקים בקרבת הכפר פארון, בהמשך מונה לסגן מפקד שייטת 13.

בשנים 2010–2012 פיקד על שייטת 13, בין היתר במבצע רוחות שמיים להשתלטות על המשט לעזה ובמבצע חוק ברזל לתפיסת אוניית משא שהבריחה אמצעי לחימה איראניים לחמאס ברצועת עזה. בסיום תפקידו יצא ללימודים בשנים 2012–2014, לאחר מכן מונה בשנת 2014 לרמ"ח מבצעים בחיל הים. בספטמבר 2015 נכנס לתפקיד ראש מספן המודיעין. בשנת 2018 מונה לראש מספן הים.

במרץ 2019 הועלו נגד אלבז, בתחקיר עיתונאי, טענות לשיקול דעת לקוי וטיוח כשלים שאירעו במהלך מבצע חשאי בסוריה, במסגרתו פעל כוח משולב של שייטת 13 ושל סיירת מטכ"ל. אלבז, כך נטען, יצא למבצע בעומק סוריה, חרף החששות הכבדים לסיכון ממשי של חיי החיילים, אשר הועלו במהלך הישיבות שקדמו למבצע.

באוקטובר 2019, לקראת פרסום תחקיר באולפן שישי שחשף שורה של טענות על הטרדות מיניות של אלבז כלפי חיילות בשייטת 13, נאלץ לפרוש לאלתר משירותו בצה"ל. בשל משך הזמן שחלף מאז המעשים שבוצעו, לכאורה, לפני כעשור, ונוכח העובדה כי לא נתקבלה תלונה רשמית נגדו, צה"ל לא בדק את הטענות.

ממוזער|250x|שמאל|סא״ל שי אלבז 2006

## קישורים חיצוניים

* .
* עמרי אסנהיים, בינתיים, במלחמה, מעריב, 28 באפריל 2006, כפי שהועלה באתר "פרש".
* 

## הערות שוליים

קטגוריה:מפקדי שייטת 13
קטגוריה:אשדוד: אישים
קטגוריה:מפקדי סיירת נח"ל
קטגוריה:מפקדי גדס"ר נח"ל
קטגוריה:ראשי מספן המודיעין
קטגוריה:בוגרי מדרשית נעם
קטגוריה:ראשי מספן הים
קטגוריה:תתי-אלופים בחיל הים
קטגוריה:מפקדי גדודים במלחמת לבנון השנייה
קטגוריה:ישראלים שנולדו ב-1972
מבנדאזול

**מבּנְדאזוֹל** (**Mebendazole** או ***MBZ***, כתיב כימי: **C<sub>16</sub>H<sub>13</sub>N<sub>3</sub>O<sub>3</sub>**), או בכינויה הנפוץ **ורמוקס**, היא תרופה נפוצה לטיפול במגוון רחב של תולעים טפיליות במעיים. טווח הפעולה של התרופה כולל תולעים נימיות שונות, דוגמת: תולעי סיכה (*Enterobius vermicularis*), תולעי שוט (*Trichuris trichiura*), תולעי קרס (*Ancylostoma duodenale*, *Necator americanus*) וכן תולעים טבעתיות ושרשורים.

לצד היתרון בטווח הפעולה הרחב של התרופה, יש לה יתרון נוסף עבור האדם החולה – רעילותה נמוכה ביותר. חסרונה של התרופה הוא באיטיות פעולתה – החולה עשוי למצוא תולעים חיות בצואתו ולחוש בסימפטומים אחרים של זיהום התולעים במהלך ימים אחדים אחרי סיום נטילת התרופה. חולה שאינו מודרך כהלכה עשוי לחשוב שהתרופה לא מצליחה לסייע לו. חיסרון נוסף הוא שהתרופה אינה פוגעת בביצי מרבית מיני התולעים ועל כן, כעבור שבוע מנטילתה המקורית, יש להשתמש בה שוב, כנגד התולעים שזה עתה בקעו מן הביצים.

התרופה נלקחת בבליעה, כטבליה או כתמיסה. היא נלקחת תחילה במהלך יום אחד או במהלך שלושה ימים, ולאחר הפסקה של שבוע במהלך יום נוסף. התרופה פועלת לשיתוק ולהרג התולעים הנמצאות לאורך מערכת העיכול על ידי הפרעה ביצירת חלבון הדרוש לשרירי התולעים. פעולה זו הורגת את התולעים במהלך מספר ימים ו**לא** מיד עם נטילת התרופה.

לתרופה יש רעילות נמוכה מאוד עבור האדם, מכיוון שרק חלק קטן ממנה נספג מן המעי אל מחזור הדם. עבור מרבית מיני התולעים, התרופה אינה חודרת לביצים ולכן יש להשתמש בה פעמיים. בפעם הראשונה נגד התולעים שכבר בקעו מן הביצים, וכעבור שבוע נגד אלו החדשות שבקעו.

התרופה שייכת למשפחת הבנזימידאזול. מבנדאזול הוצגה לראשונה על ידי "Janssen Pharmaceutica" בתחילת שנות ה-80 כאנלוגיה לתרופה קודמת בשם "ת'יאבנדאזול" אשר ביחס אליה הרעילות נמוכה באופן משמעותי.

תרופה זו נכנסה לרשימת התרופות החיוניות של ארגון הבריאות העולמי.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:תרופות נוגדות טפילים
קטגוריה:תרופות לפי א'-ב'
קטגוריה:קרבמטים
קטגוריה:רשימת התרופות החיוניות של ארגון הבריאות העולמי
אור ברוך

**אור ברוך** (נולד ב-29 בנובמבר 1991) הוא כדורגלן ישראלי המשחק בעמדת החלוץ בקבוצת קאל מליגת ה-USASA האמריקאית.

## קריירה
ברוך נולד בחיפה ובגיל צעיר עבר עם משפחתו לארצות הברית, שם למד והתחנך בבית ספר תיכון בלוס אנג'לס, קליפורניה.

הוא שיחק במחלקת הנוער של צ'יבאס ארצות הברית, ולאחר שהתאמן בקלאב ברוז' הבלגית חתם בסופו של דבר בטיגרס המקסיקנית, וזכה עם קבוצת הנוער באליפות האפרטורה.

ב-10 במרץ 2011 הושאל ברוך לשיקגו פייר מליגת ה-MLS, עם אופציה לרכוש את כרטיס השחקן שלו. ב-19 במרץ 2011 הוא ערך את הופעת הבכורה שלו בתיקו 1–1 נגד דאלאס. ב-24 במאי הוא הבקיע את שער הבכורה שלו בתיקו 2–2 נגד טורונטו. ב-2 בדצמבר 2011 רכשה שיקגו את כרטיס השחקן שלו.

ב-13 בספטמבר 2012 הושאל ברוך לקבוצת בני יהודה תל אביב מליגת העל הישראלית. ב-22 בספטמבר ערך את הופעת הבכורה שלו בליגה הישראלית, כשפתח בהרכב בניצחון 3–1 על הפועל חיפה. שבוע לאחר מכן הבקיע את שער הבכורה שלו, במשחק מול הפועל רמת השרון שהסתיים בתיקו 2–2, ואת עונת 2012/2013 הוא סיים עם שער אחד ב-18 הופעות בליגת העל. בתחילת עונת 2013/2014 כבש שני שערים ב-12 הופעות, וב-14 בפברואר 2014 חזר לשיקגו לאחר עונה וחצי בישראל.

ב-11 ביוני 2014 עזב ברוך את שיקגו לאחר שלא זכה לדקות משחק, ולקראת עונת 2014/2015 חזר לישראל וחתם במכבי נתניה. את שער הבכורה שלו בקבוצה כבש בתיקו 1–1 מול הפועל פתח תקווה במחזור ה-20 של ליגת העל, ובסך הכל כבש בעונה זו שני שערים ב-25 הופעות.

ב-1 בספטמבר 2015 חתם ברוך לעונה אחת בקבוצת ביל-ביין מהליגה השנייה בשווייץ. ברוך כבש שער אחד ב-10 הופעות במדי הקבוצה, ובאפריל 2016 שוחרר מהמועדון. באוגוסט 2016 הצטרף לקבוצת אורנג' קאונטי בלוז מליגת ה-USL בארצות הברית. ב-29 בספטמבר 2016 חזר לישראל וחתם בהפועל פתח תקווה מהליגה הלאומית, במדיה כבש שמונה שערים ב-13 הופעות עד תום עונת 2016/2017.

בסוף חלון ההעברות של ינואר 2018 חתם בהפועל רמת גן, במדיה כבש שבעה שערים בליגה הלאומית עד תום עונת 2017/2018, ובסופה שוחרר מהמועדון.

ברוך שיחק במדי הנבחרת הצעירה של ישראל כשהשתתפה באליפות אירופה לנבחרות צעירות שנערכה בישראל ביוני 2013, ובסך הכל לזכותו 12 הופעות במדי הנבחרת הצעירה, בהן כבש חמישה שערים.

## קישורים חיצוניים

* 

קטגוריה:כדורגלנים ישראלים
קטגוריה:כדורגלנים אמריקאים
קטגוריה:חלוצי כדורגל ישראלים
קטגוריה:חלוצי כדורגל אמריקאים
קטגוריה:ישראלים ילידי ארצות הברית
קטגוריה:חיפה: כדורגלנים
קטגוריה:כדורגלני טיגרס
קטגוריה:כדורגלני שיקגו פייר
קטגוריה:כדורגלני בני יהודה תל אביב
קטגוריה:כדורגלני מכבי נתניה
קטגוריה:כדורגלני הפועל פתח תקווה
קטגוריה:כדורגלני הפועל רמת גן
קטגוריה:כדורגלנים ישראלים בארצות הברית
קטגוריה:כדורגלנים ישראלים בשווייץ
קטגוריה:ישראלים שנולדו ב-1991
חג'ג'

**חג'אג**' (במקור (ال)حجاج, לעיתים נכתב בעברית **חג'ג**') הוא שם משפחה המופיע בעיקר בארצות המערב: לוב, תוניסיה ומרוקו. פירוש השם בערבית הוא 'עולי רגל' (רבים של חאג'); במקרה של יהודים אולי מדובר על ביקור בארץ הקודש ובירושלים, ובמקרה המוסלמי השם עשוי להיקשר גם באזור החג'אז שבערב הסעודית, בו שוכנת מכה. לחלופין, מקור השם עשוי להיות בשם אחד מאבות המשפחה, למשל חגי. בהתאמה, מקובל לעברת את השם כ'חוגג' או 'חגי'.

## הערות שוליים

קטגוריה:שמות משפחה ביהדות צפון אפריקה
אב הזמן

[150px|ממוזער|איור של אב הזמן, [ניו אורלינס 1910]]
**אַב הַזְּמַן** (ידוע גם בכינוי **סַבָּא זְמַן**) הוא האנשה של הזמן. דמותו מוצגת בדרך כלל כקשיש מזוקן, לבוש גלימה הנושא עמו שעון חול או מכשיר מדידת זמן אחר, כסמל לתנועה המתמדת של הזמן, וכן חרמש, הקושר בין התנועה המתמדת של הזמן למוות, אשר הוא בלתי נמנע. לעיתים הוא מופיע יחד עם תינוק השנה החדשה, כדימוי לשנה החולפת המפנה את מקומה לשנה הבאה. 

דמות אבא־זמן נתקשר במיתולוגיה היוונית עם הטיטאן קרונוס ואל הזמן כרונוס (ביוונית, χρόνος, "זמן") והוא גם שמו של אל החקלאות בתרבות זו, ובמיתולוגיה הרומית הוא סטורנוס. בדומה לכרונוס, בשירת אוגרית, אחד מכינויו של אל היה "אַב שנם" (בכתיב מלא: אב שנים).

## אזכורים בתרבות
### פיסול
[400px|ממוזער|דמותו של אב הזמן במרכז [מזרקת הזמן שבשיקגו]]
* דמותו של אב הזמן היא הדמות המרכזית בפסל מזרקת הזמן (באנגלית: Fountain of Time), אשר נבנה במקור על ידי הפסל לוראדו טאפט בשנת 1922 ומוצב כיום בפארק וושינגטון שבשיקגו.
* דמותו של אב הזמן היא הדמות המרכזית ב"רוטונדת השעון" מאת הפסל ג'ון פלאנגן, הממוקמת בספריית הקונגרס שבוושינגטון די. סי.
* פסל עתיק של אב הזמן מוצב באחוזת בית סאנדרינגהאם בנורפוק שבאנגליה.

### ספרות
* בסדרת הספרים דברי ימי נרניה דמותו של אב הזמן מופיעה בספר "כס הכסף", שבה הוא מוצג כיצור חי ענק הישן מתחת לפני ממלכת נרניה. מצוין בספר כי אב הזמן צפוי להתעורר בקץ הימים, מה שאכן קורה בהמשך העלילה בספר "הקרב האחרון". 
* בספר שומר הזמן של מיץ' אלבום, אב הזמן הוא האדם שהמציא את השעון הראשון, ואת עצם הרעיון של ספירת הזמן. המתנה אותה הוא מנסה להעניק לעולם הופכת לגורם סבל, מכיוון שמאותו רגע בני האדם מודעים לזמן החולף וחשים בחסרונו. לכן נענש אב הזמן, ונכלא במערה למשך אלפי שנים, בהן הוא נאלץ לשמוע את תחינותיהם של בני האדם בכל הדורות המשוועים לזמן. 

### קולנוע וטלוויזיה
* בסרט הקצר של דיסני, "מנקי השעון" (1937), אחד מהפסלים המכניים של מגדל השעון הוא אב הזמן.
* אב הזמן מופיע בסרט "הציפור הכחולה" (1940), בגילומו של ת'רסטון האל. כמו כן הופיע בסרט בעל השם הזהה משנת 1976, כשהפעם גילם אותו רוברט מורלי.
* דמותו של אב הזמן מופיעה באופן חוזר ונשנה בסדרת ההנפשה "הדרדסים", שהופקה על ידי אולפני האנה ברברה בשנים 1981–1989.
* דמותו של אב הזמן מופיעה בסרטים סנטה במשרה חלקית 2 וסנטה במשרה חלקית 3, שבהם היא מגולמת על ידי פיטר בויל. בסרטים הללו אב הזמן הוא חבר באגודה שבה חברים דמויות אגדיות נוספות כגון סנטה קלאוס, ארנב הפסחא, קופידון, אמא טבע, איש החול, פיית השיניים וג'ק פרוסט. 
* באחד מפרקי הסדרה "ההרפתקאות של בילי ומנדי" אב הזמן מופיע בדיבובו של אלן אופנהיימר. 
* אב הזמן מופיע באחד מפרקי "רגולר שואו". הוא מוצג כעשוי משעונים וחובש כובע סגול. 
* אב הזמן מופיע בפרק של הסדרה "קסם של הורים" בדיבובו של ג'ף בנט. 
* אב הזמן מופיע במספר פרקים של "סטאר נגד כוחות הרשע". 
* בסרט "אליס מבעד למראה" (2016), סשה ברון כהן מגלם את זמן, אדם/ שעון דמוי אדם השולט בכל קווי הזמן של ארץ הפלאות.

## קישורים חיצוניים

## הערות שוליים

קטגוריה:האנשה
קטגוריה:זמן
קטגוריה:איקונוגרפיה
טנדיל

**טנדיל** (בספרדית: **Tandil**) היא עיר בפרובינציית בואנוס איירס בארגנטינה. העיר נמצאת במרכז הפרובינציה, במרחק של 330 קילומטרים מלה פלאטה, בירת הפרובינציה, ובמרחק של 375 קילומטרים מהעיר בואנוס איירס, בירת ארגנטינה.

## מקור השם
ממוזער|ימין|פיידרה מובסידה
שם העיר נובע מהשם שניתן לאזור על ידי אנשי המפוצ'ה. משמעות השם היא ככל הנראה "סלע נופל". סביר להניח שהכוונה בשם היא לפיידרה מובסידה, סלע ענק בקרבת העיר שהיה מאוזן על קצה גבעה והפך לסמלה של העיר, גם לאחר שנפל ונשבר ב-1912.

## היסטוריה
בשנות ה-20 של המאה ה-19, שבטי ילידים תקפו את יישובי הספר הארגנטינאים באזור. הארגנטינאים ניסו לעצור את ההתקפות על ידי עצירת ראשי הילידים, אך הם בתגובה תקפו את היישובים דולורס, פרגמינו וצ'סקומוס וגנבו עשרות אלפי ראשי בקר. מרטין רודריגס, שהיה אז מושל פרובינציית בואנוס איירס, הגיע למסקנה שחייבים להילחם בילידים וב-4 באפריל 1823 הוא הקים במקום בו נמצאת טנדיל היום את מבצר אינדפנדנסיה. כעבור מספר שנים החלה להתהוות התיישבות סביב המבצר שנקראה טנדיל, שמו הילידי של המקום.

למרות קיומו של המבצר, טנדיל סבלה מהתקפות ילידים עד שנות ה-70 של המאה ה-19, כאשר החל כיבוש המדבר, מבצע צבאי בו ארגנטינה דחקה את הילידים דרומה והשתלטה על אדמותיהם.

לאחר כיבוש המדבר האוכלוסייה התחילה לגדול הודות להגירה גדולה מאירופה, ובעיקר מדנמרק, ספרד, איטליה וצרפת. בהמשך המאה ה-19 הגיעה לראשונה מסילת רכבת לטנדיל, שתרמה להתפתחות הכלכלה המקומית. ב-1895 טנדיל קיבלה מעמד רשמי של עיר.

## כלכלה
הכלכלה של טנדיל מבוססת באופן מסורתי על חקלאות וגידול מקנה. הגידולים העיקריים באזור הם חיטה, סויה, תירס וחמניות. גידול המקנה כולל גידול של בקר, כבשים וחזירים. בנוסף, יש בעיר תעשייה גדולה של מוצרים מן החי, כמו מוצרי חלב, צמר ובשר.

בנוסף לחקלאות, הכלכלה המקומית מסתמכת על תעשייה, כרייה ותיירות.

## חינוך
בעיר נמצאת האוניברסיטה הלאומית של מרכז פרובינציית בואנוס איירס, שנפתחה ב-1974.

## תחבורה
את העיר משרת נמל התעופה של טנדיל, הנמצא במרחק של 18 קילומטרים צפון-מערבית לעיר.

בעיר עובר הכביש הלאומי מספר 226, המקשר בין העיר מאר דל פלאטה ובין צפון-מערב פרובינציית בואנוס איירס, וכן מספר כבישים פרובינציאליים נוספים.

## קישורים חיצוניים

* 
* 

קטגוריה:פרובינציית בואנוס איירס: ערים
קטגוריה:יישובים שהוקמו ב-1823
מרמוסט גמדי

**מרמוסט גמדי** (שם מדעי: *Cebuella pygmaea*) הוא מין מרמוסט קטן החי בדרום אמריקה והוא הקטן שבקופים. מין יחיד בסוגו.

## מאפיינים
אורכו עד 16 ס"מ וזנבו ארוך מגופו. צבעו הוא תערובת לא אחידה של כתמים קטנים בצבע חום-בהיר, שחרחר ואפור.
המרמוסט הגמדי אוכל פירות רכים וחרקים המצויים בשפע ביער. בני מין זה אינם קלי תנועה ובשעת סכנה הם עוברים מיד ומסתתרים בצד האחר של הגזע או הענף, כך שהענף יחצוץ בינם לבין האויב, שם הם קופאים ללא תנועה עד יעבור זעם. אויביהם בטבע הם עופות דורסים ונחשים החיים על העצים, אך אויבם העיקרי כיום הוא האדם. 
תפוצתו היא היער הטרופי אשר לחוף האמזונאס בדרום ברזיל, צפון פרו ואקוודור.

מרמוסטים צעירים מתרגלים במהרה לחיים בשבייה ואוהבים מאוד לשבת על גופם של המטפלים בהם, כשם שהם יושבים על גב הוריהם. עד מהרה מגלים את כיסי הבגדים ויודעים להתכנס לתוכם כשקר להם או כשהסביבה נראית להם עוינת. מכירים היטב את כל בני הבית, אך אל זרים מתייחסים בחשדנות רבה ומגיבים בהשמעת קולות קרקור וצקצוק.

מפעם לפעם מובאים לישראל מרמוסטים גמדיים בודדים בדרכים שונות. בדרך כלל, אם לא מתו בדרך, הם מגיעים תשושים ואינם מאריכים ימים.

## גלריה

Pygmy marmoset (Cebuella pygmaea) climbing tree.jpg
Zwergseidenaeffchen-01.jpg
Pygmy marmoset (Cebuella pygmaea) on branch.jpg
Callithrix pygmaea.jpg


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1823
קטגוריה:טקסונים שתוארו בידי יוהאן בפטיסט פון ספיקס
קטגוריה:מרמוסטיים
קטגוריה:יונקים יחידים בסוגם
קטגוריה:ברזיל: יונקים
קטגוריה:אקוודור: יונקים
קטגוריה:יונקים ביער האמזונאס
וודוורד

**וודוורד** (באנגלית: **Woodward**) הוא שם משפחה שמקורו באנגלית ומשמעותו יערן.

קטגוריה:שמות משפחה אנגליים
קטגוריה:שמות משפחה לפי עיסוק
דניס קימטו

**דניס קיפרוטו קימטו** (באנגלית: **Dennis Kipruto Kimetto**; נולד ב-22 בינואר 1984) הוא רץ קנייתי, הוא שיאן העולם הנוכחי (2018) בריצת כביש למרחק 25 ק"מ ושיאן העולם לשעבר בריצת מרתון.

## ביוגרפיה
קימטו גדל בקהילה כפרית חקלאית. הגיע מהעיר אלדורט שבמערב קניה, והשתייך לקבוצת אימונים שכללה גם את האצן ג'פרי מוטאי. הניצחון הגדול הראשון של קימטו היה בחלק חצי המרתון של מרתון ניירובי ב-2011, בו הוא רץ תחת השם השגוי "דניס קואץ'" (**Dennis Koech**) והגיע למקום הראשון עם תוצאה של 61:30 דקות. הוא ביסס את מעמדו כאחד מטובי הרצים בעולם כבר בתחרויות הראשונות שלו מחוץ לקניה. בחצי מרתון ראס אל-ח'ימה קימטו גבר על מתחריו וביניהם וילסון קיפסנג קיפרוטיץ' וניצח במרוץ עם תוצאה של 60:40 דקות. בפרטיו האישיים נרשם שגילו היה צעיר בעשר שנים מגילו האמיתי. מסיבה זו, התוצאה 59:14 דקות שהביאה לו את ניצחונו הבא בחצי מרתון ברלין, נחשבה במשך פרק זמן קצר לתוצאה הטובה בעולם של אתלט מתחת לגיל 20. טעויות בדרכון הן שגרמו לבלבול באשר לגילו ולשימוש בשם המשפחה השגוי "קואץ'" במקום בשמו האמיתי "קימטו". טעויות אלו תוקנו בתחרויות הבאות.

[200px|ממוזער|right|דניס קימטו (ימין) רץ לצד ג'פרי מוטאי, [מרתון ברלין 2012]]
בהמשך, לאחר שהמידע האישי שלו תוקן, קימטו שבר את השיא החשוב הראשון שלו במרוץ "BIG 25 - ברלין" (מרוץ שנתי באורך 25 ק"מ הנערך בברלין). התוצאה שלו במרוץ זה, 71:18 דקות, שיפרה במידה ניכרת את שיא העולם הקודם של סמואל קוסגיי שעמד על 71:50 דקות. ב-2012 הוא התחרה במרתון ברלין, ולאורך חלק ניכר מהמרוץ רץ לצד שותפו לאימונים ג'פרי מוטאי. קימטו סיים עם התוצאה 2:04:16 שעות, שנייה אחת אחרי מוטאי, וקבע את השיא החמישי המהיר ביותר אי פעם בנקודה זו. כמה כתבים דיווחו כי קימטו נשאר צמוד למוטאי, האצן הבולט יותר, במקטע האחרון של המרוץ, והסיקו שהוא אפשר לשותפו לקטוף את הניצחון.

ללא נוכחותו של מוטאי, קימטו ניצח במרתון טוקיו ב-2013 וקבע שיא מסלול חדש עם תוצאה של 2:06:50 שעות. ב-13 באוקטובר 2013 הוא ניצח במרתון שיקגו עם תוצאת שיא במסלול זה של 2:03:45 שעות. ב-28 בספטמבר 2014 קימטו שבר את שיא העולם במרתון ברלין עם תוצאה של 2:02:57 שעות, והפך לאדם הראשון שירד משעתיים ו-3 דקות במרתון. תוצאותיו בכל 5 ק"מ היו: 14:42, 14:42, 14:46, 14:26, 14:32, 14:30, 14:09, 14:42.

## קישורים חיצוניים

קטגוריה:קנייתים שנולדו ב-1984
קטגוריה:רצי מרתון קנייתים
קטגוריה:שיאני עולם קנייתים: אתלטיקה
מחוזות וושינגטון

במדינת וושינגטון שבארצות הברית ישנם 39 מחוזות.

הגדול שבמחוזות וושינגטון הוא מחוז אוקאנוגאן (13,644 קמ"ר), הקטן שבהם הוא מחוז סן חואן (453 קמ"ר), והמאוכלס שבהם הוא מחוז קינג (כ-1,931,249 תושבים). עיר הבירה, אולימפיה, נמצאת במחוז ת'רסטון.

## רשימת המחוזות
ממוזער|450px|שמאל|מפת מחוזות וושינגטון
ממוזער|450px|שמאל|מפת צפיפות אוכלוסין של וושינגטון עם חלוקה למחוזות. מעודכן על סמך נתוני מפקד האוכלוסין של 2010

## קישורים חיצוניים

*
וושינגטון
סיסו

**סיסו** הוא שם משפחה.

קטגוריה:שמות משפחה
קטגוריה:שמות משפחה ביהדות צפון אפריקה
חבשה קמיס

[240px|ממוזער|אישה אתיופית לבושה חבשה קמיס מסורתית, [אדיס אבבה]]
**חבשה קמיס** (**ሐበሻ** חבשה, **ቀሚስ** קמיס, "שמלה חבשית") היא שמלה מסורתית הנלבשת על ידי נשים חבשיות.
השמלה עשויה מבד שיפון, בדרך כלל בגוונים של לבן, אפור ובז'. נשים אתיופיות ואריתריאיות בדרך כלל לובשות את השמלה באירועים רשמיים, ורבות מהן מתעטפות גם בצעיף שנקרא נטלה מעל השמלה הרשמית. באמריקה הצפונית ובאירופה השמלה משווקת כ"שמלת קפה אתיופית", על שם טקס הקפה המסורתי.

קטגוריה:לבוש מסורתי אפריקאי
קטגוריה:שמלות
קטגוריה:לבוש טקסי
גאבי (לבוש)

ממוזער|ימין|גאבי הנלבש על ידי גבר
**גאבי** הוא שמיכה/צעיף בד המיוצר בעבודת יד ונלבש על ידי גברים ונשים באתיופיה ובאריתריאה.

בדרך כלל הגאבי עוטף באופן רופף את הראש, הכתפיים ופלג הגוף העליון. הגאבי עשוי מארבע שכבות של בד כותנה או שיפון, בניגוד לקוטה הנלבשת על ידי גברים ולנטלה הנלבשת על ידי נשים, העשויות שתי שכבות.

הגאבי לרוב בצב לבן עם פסי צבע שזורים בזהב, כסף או אדום. באזורים מסוימים באתיופיה לעיתים יהיו צבועים בחום או ירוק.

## הערות שוליים

קטגוריה:לבוש מסורתי אפריקאי
קטגוריה:צעיפים
נטלה (לבוש)

[ממוזער|240px|שלוש ילדות עטופות בנטלה, [אמהרה]]
ה**נטלה** היא צעיף בד המיוצר בעבודת יד ונלבש על ידי נשים אתיופיות.

הנשים מתעטפות בנטלה לכיסוי הראש והכתפיים כאשר הן לובשות בגדי שיפון, במיוחד בעת ביקורים בבית הכנסת. הנטלה עשויה משתי שכבות של בד, בניגוד לגאבי העשוי מארבע שכבות. הגרסה הגברית של הנטלה היא הקוטה.

## אופן לבישת הנטלה
ישנם כ- 4 דרכים מסורתיות ללבוש את הנטלה. הדרך הראשונה כשאשר מכפלים את 2 השכבות של הנטלה והקצוות נופלים על הכתפיים. השנייה כאשר שניהם בצד הימין של הכתף. השלישית היא כאשר הנטלה מכסה את הכתפיים והצוואר - זהו לרוב סימן לאבל או תקופת אבלות. הדרך  הרביעית היא כאשר קצוות הנטלה בצד שמאל של הכתפיים ולרוב היא מסמלת פנאי.  

## קישורים חיצוניים
הטקסטיל האתיופי - מידע באנגלית
קטגוריה:לבוש מסורתי אפריקאי
קטגוריה:צעיפים
קוטה

**קוטה** היא צעיף בד המיוצר בעבודת יד ונלבש על ידי גברים אתיופים ואריתריאים.

הגברים מתעטפים בקוטה לכיסוי הראש והכתפיים כאשר הם לובשים בגדי שיפון, במיוחד בעת ביקורים בכנסייה. הקוטה עשויה משתי שכבות של בד, בניגוד לגאבי העשוי מארבע שכבות. הגרסה הנשית של הקוטה היא הנטלה.

בקהילת ביתא ישראל הקוטה משמשת בתפילות כטלית. כיום המנהג פסק עקב אימוץ היהדות האורתודוקסית על ידי רוב הקהילה.

קטגוריה:לבוש מסורתי אפריקאי
קטגוריה:בגדי גברים
קטגוריה:צעיפים
עבדי זמן

**עַבְדֵי זְמָן** הוא שיר משירי רבי יהודה הלוי.

## מאפייני השיר
השיר שקול במשקל דקדוקי – משקל היתדות והתנועות. משקלו של השיר הוא "המהיר" – בכל בית (שורה) שתי תנועות ויתד; שתי תנועות ויתד; שתי תנועות בחצי הראשון (הדלת), וכן בחצי השני (הסוגר). בשיר שני בתים, הראשון מנוסח כפתגם והשני מנוסח כמסקנה וכמשאלה הנובעות מפתגם זה.

השיר מתאר את האדם כעבד של הזמן; האדם מוגבל במגבלות הזמן הנשלט בידי האל. ריה"ל קובע כי רק על ידי עבדות האל, ניתן להשיג חופש משעבוד זה. רעיון דומה כבר הוזכר במשנה במסכת אבות: . הביטוי עבדי עבדים רומז לדרשת חז"ל "כי לי בני ישראל עבדים () - עבדי הם ולא עבדים לעבדים" (). גם הזמן הוא עבד לה', ולכן במקום להיות משועבד לזמן שגם הוא עבד בעצמו, יש להיות עבד ישירות לה'. העבדות לזמן פירושה שעבוד למקרים החולפים, ובדרך כלל, כפי שנראה מדברי המחבר בספר הכוזרי, המדובר הוא על שעבוד לאופנה שהרבים מתנהגים על פיה באותו זמן, דהיינו חירות מקונפורמיות.

השיר מסיים בקריאה הלקוחה מתוך מגילת איכה, בה מופיע הפסוק:  

שירו זה של ריה"ל התפרסם מאוד, והוא מצוטט רבות בספרי המוסר בני תקופת הראשונים, כמו "שערי העבודה" של רבי יונה גירונדי, ו"ספר הישר".

## הרעיון בספר הכוזרי
בסיום המאמר החמישי של ספר הכוזרי, חיבורו הפילוסופי של ריה"ל, מופיע דו-שיח בין הכוזרי לחבר שתוכנו מקביל לתוכן השיר:

## ביצוע השיר
השיר זכה לביצועים אחדים בלחנים שונים. השיר נכלל באלבומה של אתי אנקרי "שירי רבי יהודה הלוי". השיר הולחן בידי מנחם פיליפ, עבור אלבומו הראשון "האדם". מבצעים נוספים הם מורין נהדר, מנחם קרן וציון אזרד.  

## ראו גם

* עבודת ה'

## לקריאה נוספת
* **פירושי פרנץ רוזנצווייג לתשעים וחמישה משירי רבי יהודה הלוי**, תרגום: מיכאל שורץ, הוצאת מאגנס, 2011, הפרק "עבדי זמן", עמ' 178.
* 

## קישורים חיצוניים

* אפרים חזן, כי לי בני ישראל עבדים, באתר הפיוט והתפילה
* עבדי זמן, באתר "לב לדעת"

קטגוריה:שירי יהודה הלוי
קטגוריה:שירי המאה ה-12
קטגוריה:עבדות
פטרסקו

**פטרסקו** (ברומנית: **Petrescu**) הוא שם משפחה רומני.

קטגוריה:שמות משפחה
קטגוריה:שמות משפחה רומניים
קטגוריה:שמות משפחה פטרונימיים
בגדאדי

**בגדאדי** (תעתיק מדויק מערבית: בַּעְ'דַאדי)

קטגוריה:שמות משפחה ערביים
קטגוריה:שמות משפחה טופונימיים
Dart

**Dart** היא שפת תכנות המפותחת על ידי גוגל. היא נחשפה בוועידת GOTO באורהוס באוקטובר 2011.
המטרה המרכזית של שפת התכנות היא להחליף את השפה המשמשת בפועל לפיתוח אפליקציות אינטרנט, JavaScript. עד להשגת המטרה, כדי לרוץ בדפדפנים הראשיים, Dart תבצע הידור מקוד-לקוד של JavaScript.

כדי להשיג שיפורי ביצועים, מפתחי גוגל השקיעו מאמץ גם בקידום ופיתוח JavaScript.
ביקורת כנגד היוזמה מתרכזת בכך שהוספת שפה רק מבזרת ומסבכת את הפיתוח לאינטרנט, בדומה למה שקרה עם VBScript.

על פי הצהרת החברה, Dart מתוכננת לעבוד עם אפליקציות מודרניות, נוחה לשימוש מפתחים, ובעלת ביצועים מוגברים בצד המשתמש.

היא מונחית עצמים (Object Oriented) מבוססת מחלקות, ובעלת תחביר דומה לשל שפת C. השפה תומכת ב־Interfaces, במחלקות אבסטרקטיות (Abstract class) וב־Generics.

בנובמבר 18 שנת 2011, גוגל שחררה הצהרה בה הכריזה על פיתוח סביבת עבודה ייעודית ל־Dart. פרויקט זה נזנח לאחר שנכנסו תוספים שמאפשרים תמיכה ב־Dart בסביבות עבודה שונות, כדוגמת אנדרואיד סטודיו ו־ויז'ואל סטודיו קוד.

סיבה עיקרית לפופולריות של Dart כשפת תכנות היא העובדה שגוגל בנו בעזרתה את פלאטר, ספרייה המאפשרת תכנות אפליקציות גם לסביבות אנדרואיד וגם לסביבות iOS, וכל זאת בצורה נוחה במיוחד.

הפרויקט נוסד על ידי לארס באק וקספר לונד.

## קישורים חיצוניים

* 

קטגוריה:שפות תכנות מונחות עצמים